​​​​​​​लाशों के ढेर के बीच खड़े नजर आए, बोले- रिस्पेक्ट ही फ्रीडम है
South Superstar Dhanush's Captain Miller First Look Out. साउथ के सुपरस्टार धनुष ने अपनी अगली फिल्म का फर्स्ट लुक पोस्टर शेयर कर दिया है।
साउथ के सुपरस्टार धनुष ने अपनी अगली फिल्म का फर्स्ट लुक पोस्टर शेयर कर दिया है। इसे शेयर करते हुए उन्होंने लिखा, ‘रिस्पेक्ट ही फ्रीडम है।’ धनुष की इस फिल्म को लेकर फैंस में जबरदस्त क्रेज है।
इस पीरियड एक्शन फिल्म में धनुष टाइटल रोल में नजर आएंगे। इसमें धनुष के अपोजिट एक्ट्रेस प्रियंका अरुल मोहन होंगी।
हैवी मशीन गन लिए एक्शन अवतार में नजर आए
फिल्म के फर्स्ट लुक में धनुष अपने हाथों में हैवी मशीन गन लिए नजर आ रहे हैं। इसमें वे लाशों के ढेर के बीच खड़े हुए हैं। वहीं बैकग्राउंड में आर्मी ट्रक गुजरते दिख रहे हैं। इस फिल्म को अरुण मथेश्वरन ने डायरेक्ट किया है।
तीन पार्ट में बनेगी फिल्म 
दूसरी तरफ फिल्म के प्राेड्यूसर जी. धनंजयन ने हाल ही में इस पर बड़ा अपडेट दिया है। धनंजयन ने खुलासा किया है कि इस फिल्म को तीन पार्ट में बनाया जा रहा है। मेकर्स इसकी आगे की कहानी पर लगातार काम कर रहे हैं और यह दिन-ब-दिन बड़ी होती जा रही है।
‘तेरे इश्क में’ होगी अगली हिंदी फिल्म
वहीं हिंदी फिल्मों की बात करें तो धनुष जल्द ही आनंद एल राय की फिल्म ‘तेरे इश्क में’ में नजर आएंगे। बीते दिनों ही धनुष ने इस फिल्म की अनाउंसमेंट की है। फिल्म के टीजर में धनुष हाथ में जलती हुई कांच की बोतल लेकर दौड़ते नजर आ रहे हैं। यह तीसरी बार होगा जब आनंद और धनुष साथ काम करेंगे। इससे पहले दोनों ‘रांझणा’(2013) और ‘अतरंगी रे’ (2021) में साथ काम कर चुके हैं।